Kutsehaigus on haigus, mille on põhjustanud kutsehaiguste loetelus nimetatud töökeskkonna ohutegur või töö laad. Kutsehaigust diagnoosib ainult töötervishoiuarst. Kutsehaiguste diagnoosi väljapanekuks peab töötervishoiuarst tutvuma töötingimustega, milles töötaja viibib või on eelnevalt viibinud. Selleks vaatab töötervishoiuarst üle töökoha, tutvub riskianalüüsi, töötaja eelnevate tervisekontrollide ja muu vajaliku teabega. Selleks, et ennetada kutsehaigestumist ja tööst põhjustatud haigestumist, tuleb ettevõttes läbi viia riskianalüüs.